title: Atufetlu Kemal Beyefendi hazretleri tarafından birçok zaman mukaddem büyük bir zata gönderilen
article: بر بنده که خلوص وعبوديتله مفتخر اولور ولی نعمتنك مجلس عنايتنده مشاهده جماليله تنوير باصره اميد ايمـك شرفندن مهجور اولنجه تصور خياليله تسكين تحسر ايدر . بخشنده که وبرمنعم رحم وعنايتله مشتهر اولور البته مفتون حسن اطواری اولان بند كانتك كوشه حسرتده تماشای خيال ايله كريان اشتياق اولمسندن تأثر ايدر . تعريف اول حال عاجزانه مه صادق وتوصيف ثانی ولی متمـك شان جليلنه موافقـدر چونکه قوللر ينك رؤسای مجلس آمال اولمقلعه امكانسزلق حائل و فقط ذات سامی منعما نه لرينك عنايات فوق العاده لرى امكانك خارجــده کوربنه جـك مرتبه لره دخی شاملدر ايشته لطفاً وتنزلاً احسان بيوريلان تصوير بينظير بومدعا یه مجسم بر برهان عادلدر. حقیقت حالده مثال جما له معادل اولمسه له هر وجهله خياله رجحانی مسلم اولوب خصوصيله بوتصوير عالی برنشان ذیشان مفخر تدركه باننده افتخار نشانلرينك صورتنه باقلز ذهی تصویر عالی که شعله آفتاب ایله مرتسم اولمش و صفحه سی صورت آمال ایله زینت بولمش محفظه زرينه بدل محفظه درون ایچنده صاقلانلسه روادر وجوهر الماسه مقابل جوهر جان ایله تزيين اولنسه احرادر جبين دولتنده لمعان ایدن انوار علویت صاحب جليل الشاني مردم چشم جهان ایتدیکی کی تصویر صباحت نشانی دخی قرة عين
  مشتاقان ايلر .
  ایکی مردمدر الحق صاحبيله رسم والاسى که چشم طالع ايام هپ بونلرله بنيادر شو صورت احسانه سيرت عبیدانه مده اولان رتبـه
  صداقتدن بشقه برجهت استحقاق اولميوب قال وقلم بويولده بیان عجزدن بشقه هر سوزدن عاجز قالیور وجيبة شكرانى ایفایه چاره ایسه ينه تزيد صداقت اولدیغندن وحالبوكه درونده اولان صداقت ذاتاً تزایدینه امکان قالميه حق بر درجة كماله واردیغندن بوصرهده تصویر جهان قيمتنه نائل ایدن طالعدن صاحب صاحب سعادتنك بر آن اول بزم سعادتنه دخی و اصل اوله بيلك مساعده سنی تمنی ایله ختم مقال ايلدم . باقی نماند هرکه نخواهد بقای او